**Κείμενο 2**

**Η τηλεόραση**

Το παρακάτω ποίημα είναι από τη συλλογή «Ο καθρέφτης του Πρωτέα» (1986) του Γιάννη Υφαντή. Σε αυτό ο ποιητής ειρωνεύεται τη σχέση του Νεοέλληνα με την τηλεόραση.

Το να ’χαμε ταράνδους μες στα σπίτια μας δεν πήγαινε. Θα μούγκριζαν

μέσα στον ύπνο μας, θα κόπριζαν

πάνω στα έπιπλά μας και προπάντων

μ’ εκείνα τα πελώρια κέρατά τους θα ξεσχίζαν τις κουρτίνες μας, θα γκρέμιζαν

τ’ αγάλματά μας, τα βιβλία μας, τα πιάτα μας. Δεν πήγαινε. 5

Όμως, η τηλεόραση, τι ζώο!

Έχει τα σιδερένια κέρατά της στην ταράτσα ενώ ήσυχη

κάθεται στο σαλόνι μας και μόνο

αν βάλουμε στην πρίζα τον ομφάλιο λώρο της ξυπνά.

Ήσυχο ζώο. Και τι όμορφο. 10

Μοιάζει με έντομο πελώριο, αστρικό.

Μοιάζει με τον πλανητικό προπάππο μας, τον Βεελζεβούλ1

που ’λεγε ιστορίες κι αποκοιμιόμασταν.

1. σατανάς, διάβολος

**ΘΕΜΑ 3. α)** Το ποίημα δεν ακολουθεί την παραδοσιακή μορφή. Να επιβεβαιώσετε με τρεις (3) επιλογές του ποιητή αυτή τη διαπίστωση.

**β) «Μοιάζει με έντομο πελώριο, αστρικό», «Μοιάζει με τον πλανητικό προπάππο μας, τον Βεελζεβούλ / που ’λεγε ιστορίες κι αποκοιμιόμασταν»:** Ποια αναλογία δημιουργεί στους στίχους αυτούς το ποιητικό υποκείμενο; Να την εξηγήσετε. **Μονάδες 20**

**ΘΕΜΑ 4**. Ποια στάση εκφράζει το ποιητικό υποκείμενο αναφορικά με την τηλεόραση; Ποια είναι η προσωπική σου τοποθέτηση στο θέμα του Κειμένου 2; Να αναπτύξεις σε 80 – 200 λέξεις την απάντησή σου. **Μονάδες 15**